Llofruddiaeth Ben Bellamy

Achos a synnodd trigolion Abertawe a Chymru gyfan oedd llofruddiaeth Ben Bellamy ar draeth Bae Abertawe ym Medi 2005. Roedd Ben Bellamy yn dychwelyd adref ar ôl noson allan yn y Mwmbwls pan ymosodwyd arno gan Joel Taylor, Joshua Thomas ac Andrew Rafferty. Canfuwyd corff Bellamy ar draeth Bae Abertawe am tua 09.30 ar 18 Medi, yn yr ardal rhwng Parc Singleton a Phrifysgol Abertawe.